Toyotomi Hideyoshi

, utawi kasengguh dados  miwah , inggih punika samurai lan daimyō (panguasa féodal Jepang) ring untat masa Sengoku lan kaanggep dados "Pamasiki Agung" kaping kalih Jepang.Nussbaum, Louis-Frédéric. (2005). "Ōmi" in Richard Holmes, The World Atlas of Warfare: Military Innovations that Changed the Course of History, Viking Press 1988. p. 68. Yadiastun ida maasal saking latar ungkur petani, kakuasaanné sané ageng ngaranayang ngamolihang pangkat miwah gelar  miwah , palinggihan miwah gelar resmi pinih duur ring golongan bangsawan. Ipun salanturné manados , ngawakilin satunggil sané pensiun saking kampaku miwah ngawarisang jabatané majeng raréné. Hawanan punika kapercayain dados pangahalang, nanging ten prasida kapastika, punika hawananné ten purun utawi ten prasida ngamolihang gelar shogun (征夷大将軍), pamucuk kelas prajurit, santukan ida maasal saking petani.

Hideyoshi bangkit saking latar ungkur petani dados punggawa saking bangsawan kasub Oda Nobunaga antuk manados silih sinunggil jadma pinih makuasa ring lelintihan Jepang. Hideyoshi ngentosin Nobunaga sesampun Insidén Honnō-ji duk warsa 1582 lan ngalanturang kampanye Nobunaga antuk nyikiyang Jepang sané maujung majeng puputné masa Sengoku. Hideyoshi manados pamucuk Jepang de facto miwah ngamolihang genah maprabawa daijō-daijin lan kampaku ring patengahan warsa 1580-an. Hideyoshi ngaluncurang Invasi Jepang nuju Koréa daweg warsa 1592 lan pangawitné ngamolihang kasuksésan, nanging kabuntuan militér pamuputné ngarusak prabawané sadurung kaasédanné duk warsa 1598. Putra anom Hideyoshi miwah pangelanturné Toyotomi Hideyori kagentosin olih Tokugawa Ieyasu daweg Patempuran Sekigahara duk warsa 1600 sané salanturné ngarahin majeng kaadegangné Kashogunan Tokugawa.

Pameréntahan Hideyoshi ngalingkubin makéhan masa Azuchi–Momoyama Jepang, atengané kaadanin manut kastilné, Kastil Momoyama. Hideyoshi ngawarisang tetamian sané mapingaruh lan langgeng ring Jepang, rumasuk Kastil Osaka, sistem kelas Tokugawa, pawatesan padruénan sanjata antuk samurai, lan pawangunan taler réstorasi akéh kuil, makudang riantarané kantun kacingak ring Kyoto.

 Pustaka